KLASA: 404-01/21-01/114

URBROJ: 522-07-22-

Zagreb, 17. svibanj 2022.

**POZIV ZA DOSTAVU PONUDE**

**Stručni nadzor građenja** u periodu izvođenja građevinskih radova prema **Projektu obnove zgrade za cjelovitu obnovu zgrade Faza I** za *projekt* **Sanacija štete od potresa - FFRZ**,iz Poziva na dodjelu bespovratnih financijskih sredstava **Obnova infrastrukture i opreme u području obrazovanja oštećene potresom** (referentni broj: **FSEU.2021.MZO.041**)

**Ev. broj nabave: 11/2022.**

1. **OBRAZLOŽENJE**

Vlada Republike Hrvatske je na sjednici održanoj 12. studenoga 2020. donijela Odluku o načinu raspodjele bespovratnih financijskih sredstava iz Fonda solidarnosti Europske unije odobrenih za financiranje sanacije šteta od potresa na području Grada Zagreba, Krapinsko-zagorske županije i Zagrebačke županije, te o imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela (Narodne novine, br. 125/20, u daljnjem tekstu: Odluka VRH).

U skladu s Odlukom VRH Ministarstvo prostornoga uređenja, graditeljstva i državne imovine određuje se za nacionalno koordinacijsko tijelo, Ministarstvo gospodarstva i održivog razvoja, Ministarstvo zdravstva, Ministarstvo znanosti i obrazovanja, Ministarstvo prostornoga uređenja, graditeljstva i državne imovine, Ministarstvo unutarnjih poslova, Ministarstvo kulture i medija, Ministarstvo obrane, Grad Zagreb, Zagrebačka županija, Krapinsko-zagorska županija i Fond za obnovu Grada Zagreba, Krapinsko-zagorske županije i Zagrebačke županije određuju se kao tijela odgovorna za provedbu financijskog doprinosa, te se Središnja agencija za financiranje i ugovaranje programa i projekata Europske unije određuje za neovisno revizorsko tijelo. Navedena tijela predstavljaju sustav upravljanja i kontrole za provedbu FSEU.

Pozivom za dostavu projektnih prijedloga će se podupirati provedba obnove infrastrukture i opreme, odnosno zgrada iz područja znanosti i obrazovanja oštećene u potresu 22. ožujka 2020. na području Grada Zagreba, Krapinsko-zagorske županije i Zagrebačke županije.

Svrha Poziva za dostavu projektnih prijedloga je nadoknada sredstava projektima u području znanosti i obrazovanja za provedene hitne mjere zaštite, usluga utvrđivanja stanja, izrade snimki zatečenog stanja, izrada dokumentacije za provedbu i sama provedba dovođenja zgrada u prijašnje stanje ili cjelovite obnove koja podrazumijeva dodatno poboljšanje konstrukcija uz prilagodbu suvremenim standardima zgrada oštećenih u potresu 22. ožujka 2020. godine na području Grada Zagreba, Krapinsko-zagorske županije i Zagrebačke županije te izvođenje radova osiguranja i stabiliziranja oštećenih dobara.

Bespovratna financijska sredstva dodjeljuju se putem otvorenog postupka dodjele do iskorištenja alokacije Poziva kada se dosegne iznos od 953.868.867,49 HRK tj. 100% ukupnog raspoloživog iznosa financijskih sredstava iz Fonda solidarnosti RH ili se dosegne isti iznos dodatnih 953.868.867,49 HRK iz drugih izvora (npr. Mehanizam za oporavak i otpornost). Projektne prijave se podnose najkasnije do 30.11.2021. godine ukoliko do tada nije iskorišten ukupan raspoloživ iznos bespovratnih financijskih sredstava s time da se sredstva iz dijela alokacije koji nije utrošen 100% mogu koristiti samo za prihvatljive troškove toga dijela alokacije (primjerice ako nisu u 100%-tnom iznosu iskorištena sredstva prihvatljiva za FSEU, mogu se koristiti do punog iznosa, odnosno najkasnije do 01.05.2022. godine, s mogućnošću produljenja najkasnije do 17.06.2022.).

Temeljem odredbe članka 12 stavka 1a) Zakona o javnoj nabavi (Narodne novine broj 120/2016) i internog Pravilnika o jednostavnoj nabavi od 02.09.2021. Fakulteta filozofije i religijskih znanosti Sveučilišta u Zagrebu, o postupku za sklapanje ugovora o javnoj nabavi vrijednosti nabave do koje ne postoji obveza primjene Zakona o javnoj nabavi (jednostavna nabava) na predmetnu nabavu se ne primjenjuju odredbe Zakona o javnoj nabavi.

Ovim Pozivom na dostavu ponuda Fakultet filozofije i religijskih znanosti Sveučilišta u Zagrebu kao Korisnik nabavlja uslugu iz projektne aktivnosti 3.2. Nadzor građevinskih radova.

 **II. OPĆI PODACI**

NARUČITELJ: Fakultet filozofije i religijskih znanosti Sveučilišta u Zagrebu, Jordanovac 110, 10000 Zagreb

Osobni identifikacijski broj: 26975482530

Internetska adresa: *www.ffrz.unizg.hr*

E-mail adresa**:** info@ffrz.unizg.hr

Ev. broj nabave: 11/2022.

Odgovorna osoba naručitelja: dekan Ivan Koprek prof.dr.sc.

1. **PREDMET NABAVE**

Predmet nabave su **usluge stručnog nadzora građenja** u periodu izvođenja građevinskih radova prema **Projektu obnove zgrade za cjelovitu obnovu zgrade Faza I** za projekt **Sanacija štete od potresa - FFRZ**, iz **Poziva na dodjelu bespovratnih financijskih sredstava Obnova infrastrukture i opreme u području obrazovanja oštećene potresom** (referentni broj: **FSEU.2021.MZO.041**).

Početak radova na obnovi zgrade planira se u srpnju 2022., a očekivano trajanje radova iznosi 8 mjeseci (termini i trajanje radova su podložni promjeni).

U projektu je predviđen postupak javne nabave iz projektne aktivnosti 3.1. Izvođenje građevinskih radova te aktivnost izvođenja istih radova. Procijenjena vrijednost nabave za navedenu aktivnost koja je predmet Javne nabave iznosi 3.028.283,62 HRK (iznos izražen bez PDV-om).

Stručnjak za nadzor građevinskih radova biti će zadužen za sve postupke opisane u članku VI ovog poziva prema projektno-tehničkoj dokumentaciji izrađenoj u projektnim aktivnostima iz Grupe 2.

Stručnjak za nadzor izvođenja građevinskih radova će u procesima stručnog nadzora građevinskih radova imati pomoć Voditelja operacije, osobe zaduženu za tehničku koordinaciju i planiranje projekta Sanacija štete od potresa-FFRZ iz poziva Obnova infrastrukture i opreme u području obrazovanja oštećene potresom (referentni broj: FSEU.2021.MZO.041).

Projektna dokumentacija za izvođenje građevinskih radova koji su predmet stručnog nadzora građenja koje se naručuje predmetnim pozivom objavljena je na Internet stranicama naručitelja

<https://www.ffrz.unizg.hr/natjecaji-za-obnovu-fakulteta/>

1. **EVIDENCIJSKI BROJ NABAVE**

 Ev. br.: 11/2022.

1. **VRSTA POSTUPKA JAVNE NABAVE**

Jednostavna nabava - temeljem odredbe članka 12. stavka 1a) Zakona o javnoj nabavi (Narodne novine br. 120/2016) i internog Pravilnika o provedbi postupaka jednostavne nabave Naručitelja od 02. rujna 2021.

1. **OPIS USLUGE**

Usluge stručnog nadzora uključuju sljedeće obveze:

* nadziranje građenja u cilju da bude izvedeno u skladu s projektnom dokumentacijom i izdanim dozvolama, posebnim propisima i pravilima struke,
* utvrđivanje ispunjava li izvođač i odgovorna osoba koja vodi građenje ili pojedine radove uvjete propisane posebnim zakonom,
* određivanje provedbe kontrolnih ispitivanja određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda,
* bez odgode upoznati Naručitelja sa svim nedostacima, odnosno nepravilnostima koje uoči u glavnom projektu i tijekom građenja, a investitora i građevinsku inspekciju i druge inspekcije o poduzetim mjerama,
* sastaviti završno izvješće o izvedbi građevine te u istome obuhvatiti DNSH načelo

Nadzorni inženjer dužan je u provedbi stručnog nadzora građenja, kada za to postoji potreba, odrediti način otklanjanja nedostataka, odnosno nepravilnosti građenja građevine. To posebice u slučaju ako:

1. dokumentacijom dostavljenom od strane izvođača nije dokazana sukladnost, odnosno kvaliteta ugrađenih građevina, proizvoda, opreme i/ili postrojenja,
2. izvođač, odnosno odgovorna osoba koja vodi građenje ili pojedine radove ne ispunjava uvjete propisane posebnim zakonom.

U provedbi stručnog nadzora građenja, osim dužnosti i ovlasti određenih primjenjivim propisima o gradnji, Nadzorni inženjer je dužan i od Naručitelja ovlašten provjeravati i ovjeravati:

1. građevinsku knjigu i građevinski dnevnik,
2. količine i cijene radova u situacijama,
3. analize cijena, uključivo u slučaju ugovaranja dodatnih radova, kao i eventualne promjene cijena radova uslijed promjene cijene elemenata temeljem kojih je određena cijena radova, a sukladno primjenjivim propisima,
4. izvođenje radova prema planu,
5. Izvođačev sustav osiguranja kvalitete,
6. uredno vođenje dokumentacije Izvođača kojom se kontrolira kvaliteta,
7. provođenje mjera zaštite na radu i zaštite okoliša.
8. **PROCIJENJENA VRIJEDNOST NABAVE**

Procijenjena vrijednost nabave je 192.000,00 HRK.

1. **KRITERIJ ZA ODABIR PONUDE**

Najniža cijena (uspoređuje se cijena ponude s PDV-om) uz obvezu ispunjavanja uvjeta sposobnosti ponuditelja iz točke IX.

1. **SPOSOBNOST PONUDITELJA**

Ponuditelj mora dostaviti izjavu o upisu u poslovni, sudski (trgovački), strukovni, obrtni ili drugi odgovarajući registar ili odgovarajuću potvrdu. U slučaju zajednice ponuditelja svi članovi zajednice ponuditelja obvezni su pojedinačno dokazati postojanje navedene sposobnosti.

1. **ROK PRUŽANJA USLUGA**

Rok pružanja usluga traje od potpisivanja Ugovora o pružanju usluga Stručnjaka za postupak javne nabave - Planiranje i izrada dokumentacije za projekt **Sanacija štete od potresa FFRZ** (referentni broj: **FSEU.2021.MZO.041**) između Naručitelja i odabranog ponuditelja navedene usluge do završetka svih aktivnosti Projekta prema Ugovoru o dodjeli bespovratnih sredstava odnosno do predaje Završnog zahtjeva za nadoknadu sredstava od strane Korisnika.

1. **NAČIN IZVRŠENJA**

Ugovor o pružanju usluga

1. **SASTAVNI DIJELOVI PONUDE**

Ponuda mora sadržavati:

1. Popunjen ponudbeni list – OBRAZAC I (potpisan i pečatiran)
2. Popunjen troškovnik – OBRAZAC II (potpisan i pečatiran)
3. Dokaz o ispunjavanju svih uvjeta iz točke IX.
4. **NAČIN DOSTAVE PONUDE**

Ponuda se dostavlja u zatvorenoj omotnici preporučenom poštom.

Na omotnici ponude mora biti naznačeno:

FAKULTET FILOZOFIJE I RELIGIJSKIH ZNANOSTI SVEUČILIŠTA U ZAGREBU,

Jordanovac 110, 10000 Zagreb

Ev. broj 11/2022.

 „NE OTVARATI“

1. **ROK ZA DOSTAVU PONUDE**

Rok za dostavu ponuda je najkasnije do 25. svibnja 2022. u 23:59.

Otvaranje ponuda nije javno.

1. **OSTALO**

Na ovaj postupak se ne primjenjuju odredbe Zakona o javnoj nabavi i Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

* Obavijest o predmetu nabave:

kontakt (Josip Ledić, mob.: +385 98 347 503, mail: j.ledic@ffrz.hr)

Obavijest o rezultatima nabave: pisanu obavijest o rezultatima nabave Naručitelj će dostaviti na e-mail adresu svim ponuditeljima najkasnije u roku od deset (10) dana od odabira ponude.